BUCLES "FOR"
Quan fas servir un bloc de repetició per fer un bucle del codi,
com sap l'ordinador que ja s'ha repetit prou cops?
El bloc de repetició amaga un tros de codi més sofisticat
anomenat bucle "for"
que compta d'un valor inicial a un valor final en increments específics.
Per exemple, un bloc de repetició 3
compta d'1 a 3, d'1 en 1.
Cada cop que compta, executa el codi dins del bucle.
El bucle "for" sap quants cops s'ha executat
amb una variable comptadora
posada al valor inicial a l'inici del bucle
i que afegeix l'increment cada cop que el bucle s'executa.
Quan la variable és superior al valor final,
el bucle deixa d'executar-se.
L'avantatge d'utilitzar el bucle "for" enlloc del bloc de repetició
és que pots veure la variable comptadora i utilitzar-la en el teu bucle.
Per exemple, si tinc una sèrie de flors
i la primera té un nèctar, la segona en té dos
i la tercera en té tres,
puc utilitzar el bucle "for" per dir-li a l'abella
que reculli tants nèctars com marqui la variable,
que seria un a la primera, dos a la segona
i tres a la tercera.
A més, en un bucle "for" pots incrementar la variable
amb un número que no sigui 1 cada vegada.
Pots comptar de 2 en 2, de 4 en 4, o un valor que canviï cada cop.